Витаминделген ұн

Витаминделген ұн - синтетикалық витаминдермен байытылған ұн. 1кг үнға 4 мг-нан В, және В2, ал РР витаминін 20 мг қосады. Организмге өте аз мөлшерде түсетін қажетті органикалық заттар. Витаминдер суда еритін (оған С, Р, В витаминдерінің тобы жатады) және майда еритін (А, Б, Е, К) болып бөлінеді. Олар организмде катализдік қызмет атқарады. Витаминдердің жетіспеуінен организмдегі зат алмасу процесі бұзылып, адам ауруға ұшырайды. Қазіргі кезде витаминдердің көптеген түрлері белгілі, бірақ адамның тіршілігі үшін олардың бәрі бірдей маңызды емес. Практикалық өмірде біз тамаққа С, В,, В2, РР, А, Д витаминдерінің жетіспеуіне жиірек ұшыраймыз. Емдеу практикасында В12 витамині, фолий жөне пантотен қышқылы, В6 және К витаминдері кеңінен қолданылады. А витамині көздің дұрыс сақталуын, өсу процесін, сондай-ақ тері мен шырышты қабықтардың қалыпты күйде болуын қамтамасыз ету үшін қажет. Ол көздің тор қабығы мен жарық сезгіш затының құрамына кіреді. Сондықтан А витаминінің жетіспеуі қараңғыда көргіштіктің бұзылуына әкеліп соғады. А витамині майда жақсы еритін күрделі органикалық қосылыс. Ол кейбір балықтардың (нәлім, палтус, теңіз алабүғасы және т.б.), киттің, итбалықтың бауырынан алынатын майларда көбірек болады. Сиырдың сүті мен майында да А витамині көп кездеседі. Адамды А витаминімен қамтамасыз етуде каротин (көптеген көкөністер мен жеміс- терде болатын сары пигмент) өте үлкен роль атқарады. Олар А витаминін құрауда жоғары белсенділік танытады. Каротин көзі болып сәбіз саналады.Қазақ тілі терминдерінің салалық ғылыми түсіндірме сөздігі: К54 Қоғамдық тамақтандыру.— Алматы: "Мектеп" баспасы, 2007. — 232 бет.ISBN 9965-36-414-1

Дереккөздер